Í dag er afar algengt að hönnuðir leitist eftir að ná fram nokkurs konar heilsulindarstemningu inni á baðherbergjum sem þeir hanna . Því eru baðherbergin orðin að griðarstað þar sem rólegheit og notalegt andrúmsloft er í forgrunni . Það eru ýmsar leiðir sem hægt er að fara til þess að gera heimilið notalegra og ekki síst baðherbergin . Ilmolíulampar eru vel til þess fallnir en góður ilmur getur svo sannarlega gert gæfumuninn . Lampinn er úr möttu postulíni . Mynd / Anthony Bacigalupo . Þessi fallegi og mínimalíski ilmolíulampi kemur úr smiðju hönnunarfyrirtækisins Toast sem stofnað var árið 2007 með það að markmiði að bæta líf fólks með einföldum hætti þar sem notagildi og fagurfræði tvinnast saman . Lampinn er gerður úr postulíni með mattri áferð og hentar hann vel hvar sem er á heimilið , líka inn á baðherbergið . Ilmolíulampar hafa þann kost umfram ilmkerti að ending þeirra er mun betri og því má segja að slíkir lampar séu töluvert umhverfisvænni kostur og hentar lampinn fyrir rými sem eru allt að 50 fm að stærð . Þú getur einnig notað uppáhaldsilmolíuna þína og skipt henni út eftir skapi og árstíðum . Við mælum með að nota náttúrulegar olíur en gæðaolíur gefa betri og ferskari ilm sem endist lengur og eykur vellíðan til muna . Lampinn fæst hjá Reykjavik Trading Co. en einnig er þar fáanleg dásamlegar hágæða ilmolíur sem henta fullkomlega fyrir lampann . Olíurnar eru sérblandaðar í Hafnarfirði og bera þær heitið Cayucos og Dill . Cayucos er innblásin af sjónum og ströndum Kaliforníu en Dill var sérstaklega gerð fyrir veitingastaðinn Dill í Reykjavík og getum við á ritstjórninni sannarlega mælt með þeim . Lamparnir koma í fjórum litum og fást þeir ásamt olíunni á www.reykjaviktrading.com og í The Shed , Suðurgötu 9 í Hafnarfirði en einnig er þar að finna ýmsar aðrar spennandi vörur sem bæta heilsuna og auka vellíðan . Sjón er sögu ríkari !